پیعیمونتے

پیعیمونتے  (اطالوی: پیعیمونتے Piemonte) اٹلی کے بیس علاقوں میں سے ایک ہے، علاقہ کی آبادی لگ بھگ تنتالیس لاکھ اور رقبہ 25,399 مربع کلو میٹر ہے۔ علاقائی دار الحکومت تورین ہے اور مقامی زبان پیعیمونتیزے (Piedmontese) ہے۔ علاقہ تین اطراف سے کوہ الپس (Alps mountain range) کے پہاڑی سلسلہ سے گھرا ہوا ہے، جہاں سے اٹلی کا سب سے بڑا دریا، دریائے پوہ (Po River) نکلتا ہے۔ علاقہ کے مغربی سرحد فرانس سے ملتی ہے اور شمالی سرحد سوئزرلینڈ سے جبکہ شمال مغرب میں اطالوی علاقہ وادی آوستہ، مشرق میں لومباردیہ، جنوب مشرق میں ایمیلیارومانیا اور جنوب میں لیگوریا واقع ہیں۔ تقریباً 7.6 فیصد علاقہ کو محفوظ شدہ قدرتی ماحول قرار دیا گیا ہے جہاں اٹلی کے 56 قومی یا نیشنل پارک واقع ہیں جن میں سے سب سے مشہور گران پارادیزو (Gran Paradiso) ہے۔

علاقہ کی صوبائی تقسیم 

علاقہ کو آٹھ صوبوں میں تقسیم کیا گیا ہے جن کی تفصیل خانہ معلومات میں دی گئی ہے۔

(نوٹ: خانہ معلومات میں دی گئی آبادی سارے صوبہ بشمول تمام کمونے کی آبادی کے ہے، نہ کا صرف شہر کی۔)

طرز آبادی 

 

تورین اور گردونواع کی آبادی پچاس اور ساٹھ کی دہائی میں اٹلی کی جنوبی علاقوں میں سے ہجرت کر کے آنے والوں کی وجہ سے بڑی تیزی سی بڑھی اور آج یہاں کی آبادی لگ بھگ بیس لاکھ ہے۔ اطالوی قومی ادارہ شماریات کے 2006ء کے اعدادوشمار کے مطابق علاقہ میں 231,611 غیر ملکی مہاجر آباد ہیں جو کل آبادی کا 5.3 فیصد ہیں۔

علاقہ کے آباد ترین شہر جن کی آبادی پچاس ہزار نفوس سے زیادہ ہے درج ذیل ہیں۔

(نوٹ: خانہ معلومات میں دی گئي آبادی شہر کی ہے نہ کہ پورے صوبہ کی، شہر کی آبادی میں زیر انتظام کمونے کی آبادی شامل نہیں ہے۔)

اقتصادیات 

میدانی علاقہ ذرخیز ہے جہاں گندم، چاول، مکئی اور شراب کی تیاری میں استعمال ہونے والے انگور کاشت کیے جاتے ہیں۔ علاقہ اپنی شرابوں کی پیداوار کے لیے خاصی شہرت رکھتا ہے اور یہاں مشہور زمانہ شرابیں باربیرا، بارولو، بارباریسکو اور موسکاتو کے ساتھ ساتھ دیگر قدرے غیر مشہور اقسام مثلاً دولچیتو، فریعیزا، گرینولینو اور براکیتو تیار کی جاتی ہیں۔ اہم صنعتی علاقوں میں تورین کا صنعتی علاقہ ہے جو فیٹ (FIAT automobile works) کا گھر ہے۔ صوبہ بیعیلہ (بیئلا) میں ٹشو اور سلک تیار کیے جاتے ہیں۔ اٹلی کی مشہور بنکار اور بیمہ کمپنی سان پاؤلو آئی ایم آئی (Sanpaolo IMI) کا مرکز تورین میں واقع ہے۔

تصاویر

مزید دیکھیے 
 اٹلی کی علاقائی تقسیم

بیرونی روابط

حکومتی ادارے 
 علاقہ پیعیمونتے۔ باضابطہ ویب سائٹ
 کونسیلیو ریجیونالے
 ARPA Piemonte (ماحولیاتی تحفظ کی ایجنسی)

خصوصی ویب سائٹیں 
 Giornale del Piemonte (اخبار۔ روزنامہ)
 پیعیمونتے میگزین
 La Lingua Piemontese (پیعیمونتیز زبان)
 Nòste Rèis (پیعیمونتیز ثقافتی تنظیم)
 Confindustria (مصنوعات ساز اداروں کی تنظیم)
 TempoItalia (موسمی حالات کی ویب سائٹ)

سیروسیاحت 
 پیعیمونتے نقشہ جات
 گلوبل جغرافیعہ
 پیعیموندو
 پیعیمونتے آن لائن
 پیعیمونتے ویب
 اٹینیراری پیعیمونتے
 پیعیمونتے تصاویر

پیعیمونتے
اطالیہ کے علاقے
Short description is different from Wikidata